b'\n_START_ARTICLE_\nNordica\n_START_SECTION_\nHistorie\n_START_PARAGRAPH_\nNordic Aviation Group blei etablert i 2015 for \xc3\xa5 ta over ruter etter Estonian Air, men uten at det nye selskapet juridisk tok over etter det gamle. Selskapet baserte seg f\xc3\xb8rst p\xc3\xa5 innleide fly og tjenester fra andre flyselskap, blant anna Trade Air, Nextjet og Carpatair, mens driftstillatelsen tilh\xc3\xb8rte det slovenske selskapet Adria Airways. Ruteprogrammet omfatta f\xc3\xb8rst Amsterdam, Brussel, Kiev, K\xc3\xb8benhavn, Oslo,  Stockholm, Trondheim og Vilnius. I januar 2016 begynte Nordica \xc3\xa5 fly med egne flymaskiner innleid p\xc3\xa5 dry lease-vilk\xc3\xa5r._NEWLINE_I 2016 skifta selskapet merkenavn til Nordica. I november 2016 avslutta Nordica samarbeidet med Adria Airways og gikk i stedet inn p\xc3\xa5 en avtale med LOT Polish Airlines (LOT). Samarbeidet med LOT gj\xc3\xb8r at Nordica er med i Star Alliance. Sammen eier Nordic Aviation Group og LOT selskapet Regional Jet, med eierdeler p\xc3\xa5 henholdsvis 51\xc2\xa0% og 49\xc2\xa0%._NEWLINE_Nordica bruker en stilisert \xc3\xb8yestikker i logoen sin.\n_START_SECTION_\nFlyfl\xc3\xa5te\n_START_PARAGRAPH_\nFlyfl\xc3\xa5ten best\xc3\xa5r av ATR 72, Bombardier CRJ-700 og Bombardier CRJ-900 (juli 2017).'